లక్నో: కాలం కలిసిరాకపోతే తాడే పామై కరుస్తుందంటారు... ప్రస్తుతం అధికారం కోల్పోయి గమ్మున కూర్చున్న సమాజ్వాదీ నేతలకు అధికారుల నుంచి అప్పుడే కష్టాలు మొదలైనట్టు కనిపిస్తోంది. సమాజ్వాదీ పార్టీ వ్యవస్థాపకుడు ములాయం ఇంట్లో ఉత్తరప్రదేశ్ విద్యుత్ శాఖ అధికారులు గురువారం ఆకస్మిక తనిఖీ నిర్వహించారు. ఇటావాలోని ఆయన గృహంలో అక్రమంగా కరెంటు వినియోగిస్తున్నట్టు గుర్తించారు. ఆయన ఇంటికి కేవలం 5 కిలోవాట్ల కనెక్షన్ ఉండగా... ఏకంగా 40 కిలోవాట్ల సామర్థ్యంతో విద్యుత్ వినియోగిస్తున్నట్టు గుర్తించారు. ఆగమేఘాలమీద దాన్ని మార్చి 40 కిలోవాట్ల కనెక్షన్ పెట్టారు. దీనికి తోడు ఆయన రూ.4 లక్షలమేర కరెంటు బిల్లులు కట్టలేదని వెలుగులోకి వచ్చింది. దీంతో ఈ నెలాఖరుకల్లా మొత్తం కరెంటు బిల్లు కట్టాలంటూ అధికారులు ఆయనకు గడువిచ్చారు. ములాయం ఇంట్లో చిన్నపాటి కరెంటు ప్రమాదం జరగడంతో.. ఆయన ఇంటికి వచ్చిన అధికారులు ఈ మొత్తం వ్యవహారాన్ని వెలుగులోకి తెచ్చినట్టు చెబుతున్నారు. మరోవైపు ముఖ్యమంత్రి యోగి ఆదిత్యనాథ్ అన్ని జిల్లా రాజధానుల్లో 24గంటల విద్యుత్ సరఫరా ఉండాలని ఆదేశించడంతో... ఆదిశగా అధికారులు చర్యలు తీసుకుంటున్నారు.
lakno: kaalam kalisirakapothe taade paamai karustundantaaru... prastutam adhikaaram kolpoi gammuna kuurchunna samajwadi nethalaku adhikaarula nunchi appude kashtaalu modalainattu kanipistondi. samajwadi party vyavasthaapakudu mulayam intlo uttarapradesh vidyut saakha adhikaarulu guruvaram aakasmika tanikhee nirvahinchaaru. itaavaaloni aayana gruhamlo akramamgaa karentu viniyogistunnattu gurtinchaaru. aayana intiki kevalam 5 kilovatla connection undagaa... ekamgaa 40 kilovatla saamarthyamtho vidyut viniyogistunnattu gurtinchaaru. aagameghaalameeda daanni marchi 40 kilovatla connection pettaaru. deeniki thodu aayana roo.4 lakshalamera karentu billulu kattaledani veluguloki vachindi. deentho ee nelakharukalla mottam karentu billu kattaalantuu adhikaarulu aayanaku gaduvichaaru. mulayam intlo chinnapati karentu pramaadam jaragadamtho.. aayana intiki vachina adhikaarulu ee mottam vyavahaaraanni veluguloki tecchinattu chebutunnaru. marovaipu mukhyamantri yogi aadityanath anni jilla rajadhanullo 24gantala vidyut sarafara undaalani aadesinchadamto... aadisagaa adhikaarulu charyalu teesukuntunnaru.